**Lindsay Peterson** je izmišljeni lik iz američko-kanadske serije *Queer as Folk*, drame o životu grupe gejeva i lezbejki u Pittsburghu, Pennsylvania. Ona je jedna od dva centralna lezbejska lika u seriji, drugi je njena partnerska, Melanie Marcus. Lik je tumačila američka glumaca Thea Gill. U originalnoj britanskoj, istoimenoj seriji Russell T. Daviesa odgovarajući lik se zvao Romey Sullivan. Lindsay je u dugoj vezi sa Melanie sa kojom u toku serije dobije dvoje dece i sa kojom sklopi nezvanični brak.

Premise
-------

Lindsay je prikazana kao posvećena i podržavajuća žena Melanie Marcus, odana prijateljica mnogima, koja izglađuje nesuglasice između posvađanih prijatelja. S druge strane, njene mane su tendencija da cmizdri i da udovoljava Brianu. Ona je veoma bliska sa Brianom, sa kojim je prijateljica od studentskih dana i sa kojim je, kako se saznaje u prvoj epizodi, imala ljubavnu vezu. Lindsay je pre početka serije bila profesorka umetnosti, ali je prestala da radi kako bi rodila i kasnije odgajala dete.

Pregled
-------

U prvoj epizodi Lindsay se porodila, nakon veštačke oplodnje. Biološki otac deteta, Gusa, je njen dugogodišnji prijatelj, Brian Kinney. Roditeljstvo nad Gusom je uzrok svađa između Lindsay, Melanie i Briana. Premda je Brian u početku želeo da se odrekne roditeljskih prava, kasnije pokušava da zauzme uticajniju ulogu oca u životu deteta, na šta Melanie ne želi da pristane.

Tokom većeg dela serije Lindsay i Melanie su u stabilnoj vezi, uz manje uspone i padove. Kao bivša profesorka umetnosti, Lindsay se lično zauzme za Justina, pomaže mu u pravljenju umetničke karijere i brine o njemu s vremena ne vreme.

Lindsay želi da se Malnie i ona venčaju i zaprosi je na venčanju svoje sestre. Melanie najpre misli da to nema poente, jer njihova veza ne bi bila zakonski priznata, a takođe, sam papir ne znači njihovu ljubav, međutim kasnije se predomišlja i ovog puta ona zaprosi Lindsay. Njeni roditelji ne podržavaju njenu vezu sa Melanie i ne žele finansijski da podrže venčanje. Ipak, njih dve se venčavaju na ceremoniji koju im organizuju prijatelji na Brianovu inicijativu i sa Emmettovim umećem.

Nakon perioda koji je prikazan kroz dve sezone tokom kojih ona ne radi, Lindsay uzima posao kuratorke galerije. U galeriji upoznaje Sama, uspešnog umetnika sa kojim ima kratku ljubavnu vezu u četvrtoj sezoni. Lindsay i Melanie se rastavljaju i Lindsay se seli iz kuće u mali stan sa Gusom. Tokom kratkog perioda njeni roditelji pokušavaju da joj pomognu i nude joj da se preseli kod njih. Njena majka čak pokušava da joj namesti sastanak sa muškarcem. Lindsay, međutim, podseća majku da je ona lezbejka i da će to uvek biti.

Nakon eksplozije bombe u Babylonu Melanie i Lindsay nastavljaju svoju vezu i odlučuju da se presele u Kanadu, kako bi izbegle probleme koja im konzervativna vlada u SAD može praviti kao istopolnom roditeljskom i lezbejskom paru.

Kritike
-------

Kritike koje su dolazile uglavnom iz redova LGBT zajednice vezani su za zastupljenost i predstavljanje lezbejskih likova u seriji generalno, pa se u tom smislu odnose i na lik Lindsay. U tekstu koji pravi paralelu između britanske i kanadsko-američke verzije serije na sajtu AfterEllen kaže se da su likovi Melanie i Lindsay stavljeni sa strane u dosadne, seksističke i stereotipne priče. Sarah Warn za *AfterEllen* primećuje da su u prve dve sezone jedina dva lezbejska lika prikazana kako se svađaju u vezi sa novcem, nedostatom seksa ili u vezi sa Brianom. Takođe, kritikuje seriju, koja "ironično za kontroverznu seriju, koja pomera granice […] koristi rodne stereotipe u njihovim ekstremima": muškarci ne žele da se obavezuju, dok žene nastoje da "skrase". Takođe, njih dve su prikazane sa stereotipno "ženski" osobinama: vole da gunđaju, da se svađaju i opsednute su majčinstvom.. Kritike generalno prebacuju kreatorima serije to što su ova dva lika, koja bi mogla da imaju "svoje živote", svode samo na dve teme: podrška muškim junacima serije i tema majčinstva. Kritike na račun zapostavljanja lezbejske priče u seriji *Queer as Folk* su bile opšte mesto, tako da komentarišući raskid između Mel i Lindsay u poslednjoj epizodi četvrte sezone, Malinda Lo za *AfterEllen* šaljivo primećuje da "*postoje samo dve lezbejke u Pittsburghu, pa ćemo ih verovatno videti ponovo zajedno u narednoj sezoni*".

Pored ovih opštih kritika, u vezi sa likom Lindsay javila se i kritika na njen seksualni izlet sa Samom. Sarah Warn, urednica i spisateljica za *AfterEllen* piše da je "lezbejka-koja-ima-seks-sa-muškarcem", kao mehanizam razvijanja radnje toliko često korišćen u zabavnom programu da dominira nad drugim načinima prikazivanja lezbejki, osim "*jednako frustrirajućeg lezbejskog materinstva*", što *QaF* takođe koristi.

Izvori
------

1. ↑  „Lindsay". Pristupljeno 21.4.2010.
2. 1 2  „Lindsay Peterson". Showtime. Arhivirano iz originala na datum 2010-05-02. Pristupljeno 21.4.2010.
3. 1 2 3 4  Sarah Warn (mart, 2003.). „Queer as Folk Season Three: Will the Lesbians Finally Get a Life?". AfterEllen. Arhivirano iz originala na datum 2007-02-13. Pristupljeno 21.4.2010.
4. ↑  „The British "Queer As Folk": It’s not just for the boys". AfterEllen.com. Arhivirano iz originala na datum 2012-07-29. Pristupljeno 21.4.2010.
5. ↑  Melinda Lo (juli, 2004). „Lesbians to Watch This Summer". AfterEllen. Arhivirano iz originala na datum 2012-07-22. Pristupljeno 21.4.2001.
6. ↑  Sarah Warn (juli, 2004). „Queer as Folk Tackles Lesbians Who Sleep With Men - and Misses". AfterEllen.com. Arhivirano iz originala na datum 2012-07-21. Pristupljeno 21.4.2010.

| * p
* r
* u
*Queer as Folk* (SAD/Kanada) |
| --- |
| Glavni likovi | 
* Ben Bruckner
* Emmett Honeycutt
* Brian Kinney
* Melanie Marcus
* Michael Novotny
* Debbie Novotny
* Lindsay Peterson
* Ted Schmidt
* Justin Taylor

 |
| Sporedni likovi | 
* Drew Boyd
* Dr. David Cameron
* Daphne Chanders
* Vic Grassi **·** Carl Horvath
* James "Hunter" Montgomery
* Jim Stockwell
* Jennifer Taylor
* Blake Wyzecki

 |
| Kreatori | 
* Ron Cowen
* Daniel Lipman

 |
| Produkcija | 
* Lista epizoda
* Soundtrack

 |